Gandia reprèn la campanya de Cinema en Valencià ajornada durant l´estat d´alarma
16 octubre 2020

## Gandia reprèn la campanya de Cinema en Valencià ajornada durant l´estat d´alarma16 octubre 2020Última actualització: 14 juliol 2025

![](../gestion/img/ao9493-copia.jpg)  
  

El **regidor responsable de Promoció del Valencià, Nahuel González**, la **tècnica de Promoció i Normalització Lingüística del Campus de Gandia de la UPV, Josepa Costa**, i la **directora de la Universitat de València – Centre Internacional de Gandia, Carme Melo**, han presentat aquest matí la nova edició de la campanya de Cinema en Valencià 2030, que es va suspendre la data prevista, entre març i maig, com a conseqüència de l’estat d’alarma. Es tracta d’un projecte encetat a Gandia l’any 2006 –ara fa 14 anys-, organitzat conjuntament per l’Agència AVIVA de Promoció del Valencià de l’Ajuntament, la Unitat de Normalització Lingüística del Campus de Gandia de la UPV i la Universitat de València-Centre de Gandia.

_“Per a nosaltres és fonamental fomentar i normalitzar l’ús social del valencià, també des de la cultura. Gandia és una ciutat que estima la seua llengua”,_ ha destacat González.

Així, les pel·lícules es projectaran al Teatre Serrano (sala B), a les 20 hores:

*   Dimecres 21 d’octubre: “Els consells de l’Alice”, de Nicolas Pariser.

*   Dimecres 18 de novembre: “L’editor de llibres”, de Michaek Grandage.

*   Dimecres 16 de desembre: “Barcelona 1714”, d’Ana Bofarull.

_“Reiterar l’agraïment de la UPV per aquesta iniciativa que permet col·laborar a les tres entitats en activitats d’aquest tipus, perquè és molt important que treballem unides pel suport lingüístic a Gandia i a la Safor”._ Costa ha recordat que “_la_ _normalització lingüística va més enllà de l’aprenentatge i normativització de la nostra llengua. Una llengua esdevé normal quan la pots usar en qualsevol àmbit i la pots consumir de forma habitual: música, cinema, literatura, teatre... El valencià és residual en el cinema i el País Valencià no es pot permetre això”._

D’igual manera, Melo ha reivindicat _“una major presència de pel·lícules en la nostra llengua i donar més visibilitat a la mancança del doblatge i la subtitulació de pel·lícules en valencià. A més de la problemàtica del sector audiovisual valencià... Cal destacar el treball conjunt de les tres institucions en la consecució de l’objectiu general de promoció i normalització de la nostra llengua”._

El preu de l’entrada és 2 €, gratuïta amb el carnet universitari i de Biblioteques.